96 SAN ĠORĠ Filatelija Ġorġjana ui bolla ħarġet fl-1992 f'sett ta' tlieta (4, 10 u 50) biex jitfakkar il-ħamsin anniversarju ta' l-għoti tal-George Cross lil Malta mir-re Ġorġ VI fl-eqqel ta' l-attakki u l-ġuħ ''bħala xhieda ta' eroiżmu. … li jibqa' msemmi '. Id-disinjatur kien Harrv Borg u l-istampaturi, bħal ħafna oħrajn, id-ditta Maltija Printex Ltd. Din l-ogħla onorifiċenza ċivili kien waqqafha sentejn qabel; b'medaljun fi stil klassiku f'nofs is-salib juri lil San Ġorġ fuq iż-żiemel. Dan l-unur uniku kellu effett qawwi anki fuq il-filatelija Maltija għax l-awtoritajiet postali ta' spiss ħassew li għandhom ifakkruh. Infatti fl-ewwel sett wara l-gwerra - tal-'Vittorja''- insibuh imsieħeb mas-salib ta' l-Ordni (jew 'ta' Malta''). L-għotja stess ġiet kommemorata ħames darbiet oħra (xogħol il-Kavallier Emvin Cremona). Iżda fil-fatt għoddejt xi tmenin bolla bil-George Cross, almenu bħala parti mid-dekorazzjonil Madankollu ma kienx il-George Cross l-ewwel li wasslilna bolli b'konnessjoni Ġorġjana. Kif hemm f'paġna 48, ħafna territorji fakkru l-Ġublew tal-Fidda tar-re Ġorġ V fl-1935. Is-sett Malti (stampat minn Bradburv Wilkinson) kellu valuri ta' /zd, 2/2ad, 6d u 1/-. Din t'hawn hi eżempju tat-tip ta' dettall li ġie li jaslu biex jistudjaw id-dilettanti: jekk inqabbluha ma' ta' qabel, naraw sinjal dritt vertikali żejjed maġenb it-turretta (fin-nofs) li tista' timmaġinah arblu ('extra flagstaff') - differenza fuq bolla fil-folja. It-tielet bolla hawn fuq ħarġet f'sett għas-sena Ewropea tal-Wirt Arkitettoniku fl-1975 li tħalla f'idejn il-Professur Richard England. Biex juri l-komunita' tipika Maltija mibnija madwar il-knisja parrokkjali, ma setax isib eżempju isbaħ mir-Rabat bil-Bażilika ta' San Ġorġ tant prominentil ii